
ΤΕΥΧΟΣ ΔΕΥΤΕΡΟ 


Αρ 


. Φύλλου 2042 


ΑΠΟΦΑΣΕΙΣ 

Αριθμ. ΔΔΠ0008701/0 544Β/ΕΞ2017 

Διαδικασία διεξαγωγήςτων δημοπρασιών (προ¬ 
φορικών και ηλεκτρονικών) για την παραχώρη¬ 
ση απλής χρήσης αιγιαλού, παραλίας, όχθης και 
παρόχθιας ζώνης μεγάλων λιμνών και πλεύσιμων 
ποταμών, η οποία προβλέπεται στις διατάξεις του 
άρθρου 13 του ν. 2971/2001 (ΦΕΚ Α' 285) όπως 
αυτό τροποποιήθηκε και ισχύει με το άρθρο 15 
του ν. 4467/2017 (ΦΕΚ Α' 56). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του ν. 2971/2001 «Αιγιαλός, παραλία και άλλες δι¬ 
ατάξεις» (ΦΕΚ 285 Α') και ειδικότερα των άρθρων 2,13, 
15 και 31 αυτού, ως έχουν τροποποιηθεί και ισχύουν, 
β) της παραγράφου 7 του άρθρου 34 του ν. 4412/2016 
«Δημόσιες Συμβάσεις Έργων, Προμηθειών και Υπηρεσι¬ 
ών (προσαρμογή στις Οδηγίες 2014/24/ΕΕ και 2014/25/ 
ΕΕ) » (ΦΕΚ 147 Α'). 

γ) του π.δ. 111/2014 (ΦΕΚ 178 Α') «Οργανισμός του 
Υπουργείου Οικονομικών» (ΦΕΚ 178 Α'). 

δ) του π.δ. 73/2015 « Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Β'). 

ε) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ 210 Α'). 

στ) του αρ. 90 του κώδικα για την Κυβέρνηση και τα 
κυβερνητικά όργανα, που κυρώθηκε με το π.δ. 63/2005 
(ΦΕΚΑ'98). 

2. Τη με αριθ. 646/2015 απόφαση του Συμβουλίου της 
Επικράτειας (Τμήμα Ε'). 

3. Τη με αριθ. 3944/2015 απόφαση του Συμβουλίου 
της Επικράτειας (Τμήμα Ε'). 

4. Τη με αριθ. ΔΔΠ0007378/0454ΒΈΞ2017/11.05.2017 
απόφαση των Υπουργών Οικονομικών, Εσωτερικών 
και Περιβάλλοντος και Ενέργειας με θέμα «Καθορισμός 
όρων, προϋποθέσεων, τεχνικών θεμάτων, αναγκαίων λε¬ 
πτομερειών και διαδικασίας για την παραχώρηση απλής 
χρήσης αιγιαλού, παραλίας, όχθης και παρόχθιας ζώνης 
μεγάλων λιμνών και πλεύσιμων ποταμών» (ΦΕΚ 1636 
Β712-05-2017). 


5. Τη με αριθ. ΥΠΟΙΚ0010218ΕΞ2016 απόφαση του 
Πρωθυπουργού και του Υπουργού Οικονομικών με θέμα 
ανάθεση αρμοδιοτήτων στην Υφυπουργό Οικονομικών 
Αικατερίνη Παπανάτσιου» (ΦΕΚ 3696 Β'). 

6. Τη με αριθ. 2/15931/0004/10.04.2017 απόφαση του 
Υπουργού Οικονομικών με θέμα Σύσταση, συγκρότηση 
και ορισμός μελών Ομάδας Διοίκησης Έργου (Ο.Δ.Ε.) στο 
Υπουργείο Οικονομικών, για την υλοποίηση του έργου 
«Διεξαγωγή Ηλεκτρονικών Δημοπρασιών Παραχώρησης 
Δικαιώματος Απλής Χρήσης Αιγιαλού, Παραλίας, Οχθης 
και Παρόχθιας Ζώνης» (ΑΔΑ: 7Ξ9ΚΗ-ΠΒΜ). 

7. Το με αρ. πρωτ. 003/24.05.2017 διαβιβαστικό έγ¬ 
γραφο της Ομάδας Διοίκησης Έργου στο Υπ. Οικ. για 
την υλοποίηση του Έργου «Διεξαγωγή Ηλεκτρονικών 
Δημοπρασιών Παραχώρησης Δικαιώματος Απλής Χρή¬ 
σης Αιγιαλού, Παραλίας, Οχθης και Παρόχθιας Ζώνης» 
με τη συνημμένη σε αυτό πρόταση για τη διαμόρφωση 
σχεδίου απόφασης του Υπουργού των Οικονομικών με 
θέμα: «Διαδικασία διεξαγωγήςτων δημοπρασιών (προ¬ 
φορικών και ηλεκτρονικών) για την παραχώρηση απλής 
χρήσης αιγιαλού, παραλίας, όχθης και παρόχθιας ζώνης 
μεγάλων λιμνών και πλεύσιμων ποταμών, η οποία προ- 
βλέπεται στις διατάξεις του άρθρου 13 του ν. 2971/2001 
(ΦΕΚ Α'285) όπως αυτό τροποποιήθηκε και ισχύει με το 
άρθρο 15 του ν. 4467/2017 (ΦΕΚ Α' 56)». 

8. Το υπ' αριθ. Γ.Γ.Δ.Π. 0008089 ΕΞ 2017/25.05.2017, 
έγγραφο της Γενικής Γραμματέως Δημόσιας Περιουσίας 

9. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζει: 

Τη διαδικασία, τους γενικούς όρους και τις προϋπο¬ 
θέσεις της διενέργειας των δημοπρασιών (προφορικών 
και ηλεκτρονικών) για την παραχώρηση απλής χρήσης 
αιγιαλού, παραλίας, όχθης και παρόχθιας ζώνης μεγάλων 
λιμνών και πλεύσιμων ποταμών η οποία προβλέπεται 
στις διατάξεις του άρθρου 13 του ν. 2971/2001 (ΦΕΚ 285 
Α') (όπως αυτό τροποποιήθηκε και ισχύει με το άρθρο 
15 του ν. 4467/2017 (ΦΕΚ 56 Α'), ως ακολούθως: 

Άρθρο 1 

Σύνταξη και έγκριση της διακήρυξης 

Η Διακήρυξη της δημοπρασίας συντάσσεται από: α) 
την Τριμελή Επιτροπή Διεξαγωγής των Δημοπρασιών 
της Περιφερειακής Διεύθυνσης Δημόσιας Περιουσίας 
(ΠΔΔΠ) για τις ηλεκτρονικές δημοπρασίες και τις προ- 

φορικές για δημοπρατούμενες θέσεις εντός της χωρικής 
αρμοδιότητας της έδρας της και β) από την Τριμελή Επι¬ 
τροπή Διεξαγωγής των Δημοπρασιών των Αυτοτελών 
Γραφείων Δημόσιας Περιουσίας (ΑΓΔΠ) για τις προφορι¬ 
κές δημοπρασίεςτων δημοπρατούμενων θέσεων εντός 
της χωρικής αρμοδιότητας κάθε Αυτοτελούς Γραφείου, 
υπογράφεται από τον Προϊστάμενο του Β'Τμήματος Αι- 
γιαλού και Παραλίας της Π.Δ.Δ.Π. και εγκρίνεται από τον 
Προϊστάμενο της Π.Δ.Δ.Π. 

Άρθρο 2 

Χρόνος, Τόπος και Επιτροπές Διενέργειας 

των Δημοπρασιών 

Οι ηλεκτρονικές δημοπρασίες πραγματοποιούνται δι¬ 
αδικτυακά, σε ημέρα και ώρα που θα καθορίζεται από 
τη Διακήρυξη της δημοπρασίας και διεξάγονται από την 
Επιτροπή Διεξαγωγής των Δημοπρασιών της Π.Δ.Δ.Π. 

Οι προφορικές δημοπρασίες πραγματοποιούνται είτε 
στα γραφεία των Π.Δ.Δ.Π. (για δημοπρατούμενες θέσεις 
εντός της χωρικής αρμοδιότητας της έδρας της Π.Δ.Δ.Π.), 
είτε στα γραφεία των Α.Γ.Δ.Π. (για δημοπρατούμενες 
θέσεις εντός της χωρικής αρμοδιότητας της έδρας των 
Α.Γ.Δ.Π.), σε ημέρα και ώρα που θα καθορίζεται από τη 
Διακήρυξη της δημοπρασίας. 

Οι Δημοπρασίες διεξάγονται από Επιτροπή του άρ¬ 
θρου 1 της παρούσας, στην οποία θα προεδρεύει: για 
τη μεν έδρα της Π.Δ.Δ.Π. ο Προϊστάμενος του τμήματος 
Β': Αιγιαλού και Παραλίας ή ο αναπληρωτής του που θα 
ορίζεται από τον Προϊστάμενο της Π.Δ.Δ.Π., για τα δε 
Αυτοτελή Γραφεία ο εξουσιοδοτημένος υπάλληλος ή 
ο αναπληρωτής του που θα ορίζονται με απόφαση του 
Προϊσταμένου της Π.Δ.Δ.Π. Η επιτροπή θα αποτελείται 
και από δύο ακόμα υπαλλήλους με τους αναπληρωτές 
τους, που θα ορίζονται με απόφαση του Προϊσταμένου 
της Π.Δ.Δ.Π. 

Άρθρο 3 

Δημοσίευση της διακήρυξης 

Η Διακήρυξη της δημοπρασίας δημοσιεύεται καταρ- 
χάς, και επί ποινή ακυρότητας της διαδικασίας, ταυτό¬ 
χρονα στο Διαύγεια και στη διαδικτυακή πύλη του ΥΠΟΙΚ 
με επιμέλεια του Προϊσταμένου της Π.Δ.Δ.Π., δέκα (10) 
τουλάχιστον ημέρες προ της ημερομηνίας διεξαγωγής 
της δημοπρασίας. Παράλληλα τοιχοκολλάται στα γρα¬ 
φεία της Π.Δ.Δ.Π., των Α.Γ.Δ.Π. και των αντίστοιχων ΟΤΑ. 

Τα αποδεικτικά τοιχοκόλλησης των ΟΤΑ αποστέλλο- 
νται άμεσα με κάθε πρόσφορο μέσο στην Π.Δ.Δ.Π. και 
στα αρμόδια κατά τόπους Αυτοτελή Γραφεία. 

Η ανάρτηση της διακήρυξης στη διαδικτυακή πύλη 
του ΥΠΟΙΚ συνοδεύεται από εικόνα που ορίζει την 
προς δημοπράτηση έκταση, με συντεταγμένες X, Ψ σε 
ΕΓΣΑ'87. 

Οι ενδιαφερόμενοι λαμβάνουν γνώση των διακηρύξε¬ 
ων με δική τους επιμέλεια και ευθύνη, ενώ για την πα¬ 
ροχή διευκρινίσεων επ' αυτών, απευθύνονται στις κατά 
τόπους Π.Δ.Δ.Π. και τα αντίστοιχα αυτών Α.Γ.Δ.Π. 

Άρθρο 4 

Περιεχόμενο διακήρυξης 

Η διακήρυξη θα πρέπει να περιέχει: 


α)Τη Διεύθυνση ηλεκτρονικού ταχυδρομείου (θ-πγιβΜ) 
της ΠΔΔΠ, την ταχυδρομική διεύθυνση και τα τηλέφωνα 
επικοινωνίας της Υπηρεσίας, 
β) Την ημέρα, τον τόπο και την ώρα διεξαγωγής της 
δημοπρασίας, 

γ) Το Δήμο, με την ακριβή θέση (π.χ. τοπωνύμιο), τα 
όρια, το είδος της χρήσης και την έκταση του κοινόχρη¬ 
στου χώρου που παραχωρείται με συντεταγμένες, 
δ)Τους δυνατούς χρόνους έναρξης και λήξης της σύμ¬ 
βασης παραχώρησης απλής χρήσης. 

ε) Την ελάχιστη τιμή πρώτης προσφοράς, όπως αυτή 
έχει καθοριστεί, 

στ) Ότι ο τύπος της δημοπρασίας είναι «απλή πλει¬ 
οδοτική» (Αγγλικού τύπου), δηλ. οι δημοπρατούμενες 
θέσεις κατακυρώνονται στον ενδιαφερόμενο που θα 
προσφέρει το υψηλότερο τίμημα. 

ζ) Ότι κάθε νέα προσφορά, προκειμένου να γίνει δε¬ 
κτή, πρέπει να είναι μεγαλύτερη της αμέσως προηγού- 
μενης(υπερισχύουσας), κατά το βήμα της δημοπρασίας 
το οποίο ορίζεται σε 3% της τιμής εκκίνησης, ή ακέραιο 
πολλαπλάσιο αυτού. Η πρώτη προσφορά γίνεται αποδε¬ 
κτή, εφόσον είναι τουλάχιστον ίση με την τιμή εκκίνησης 
και εντός του χρόνου που ορίζεται από τη διακήρυξη. 
Δεν επιτρέπεται να δίνεται προσφορά ίση με την τελευ¬ 
ταία υψηλότερη έγκυρη προσφορά, 
η) Ότι οι προσφορές γίνονται αποδεκτές εφ' όσον εί¬ 
ναι χρονικά έγκυρες, δηλ. το σύστημα τις επεξεργάζεται 
εντός του χρόνου διενέργειας της δημοπρασίας και τυ¬ 
χόν παρατάσεων του. Ο χρόνος μετράται αποκλειστικά 
από το σύστημα διεξαγωγής ηλεκτρονικών δημοπρασι¬ 
ών (για τις ηλεκτρονικές δημοπρασίες), 
θ) Ότι οι συμμετέχοντες δεν επιτρέπεται να περιλαμ¬ 
βάνουν σχόλια στις προσφορές τους, ούτε αυτά λαμβά- 
νονται υπ' όψιν κατά τη διάρκεια διεξαγωγής της δημο¬ 
πρασίας (για τις ηλεκτρονικές δημοπρασίες). 

ι) Τα δικαιολογητικά που απαιτούνται για την υπογρα¬ 
φή της σύμβασης παραχώρησης απλής χρήσης μεταξύ 
του τελευταίου πλειοδότη και του Προϊσταμένου του 
Τμήματος Β': Αιγιαλού και Παραλίας της Π.Δ.Δ.Π. ή του 
εξουσιοδοτημένου υπαλλήλου του Α.Γ.Δ.Π. (άρθρα 5 και 
10 της παρούσας), 

ια) Ότι η καταβολή του ανταλλάγματος γίνεται σύμ¬ 
φωνα με τους όρους και τις προϋποθέσεις του άρθρου 
7, της αριθ. ΔΔΠ 0007378/0454Β' ΕΞ2017/11-05-2017 
απόφασης των Υπουργών Οικονομικών, Εσωτερικών και 
Περιβάλλοντος και Ενέργειας, (ΦΕΚ1636Β712-05-2017), 
« Καθορισμός όρων, προϋποθέσεων, τεχνικών θεμάτων, 
αναγκαίων λεπτομερειών και διαδικασίας για την πα¬ 
ραχώρηση απλής χρήσης αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών». 

ιβ) Ότι η έκδοση των πρακτικών της Δημοπρασίας 
(προφορικής και ηλεκτρονικής) γίνεται από την Επιτρο¬ 
πή που διενήργησε τη Δημοπρασία. Ότι η αναφορά με 
το αποτέλεσμα και το ιστορικό της ηλεκτρονικής δημο¬ 
πρασίας επισυνάπτεται στα πρακτικά της δημοπρασίας 
που εκδίδει η Επιτροπή. Ότι η έγκριση των πρακτικών της 
δημοπρασίας γίνεται από τον Προϊστάμενο της Π.Δ.Δ.Π.. 

ιγ) Ότι ο υπερού δεν δικαιούται τη μείωση του ανταλ¬ 
λάγματος από της κατακυρώσεωςτης θέσης και εφεξής. 

ιδ) Ότι ο υπερού υποχρεούται να διατηρεί την κατο¬ 
χή του παραχωρούμενου κοινόχρηστου χώρου, τα όρια 
αυτού και εν γένει τον παραχωρούμενο κοινόχρηστο 
χώρο σε καλή κατάσταση, άλλως λαμβάνονται όλα τα 
μέτρα προστασίας των διατάξεων περί προστασίας των 
Δημοσίων Κτημάτων. 

ιε)Τις απαραίτητες πληροφορίες για το ηλεκτρονικό 
σύστημα, τις ελάχιστες προδιαγραφές της υπολογιστικής 
υποδομής των συμμετεχόντων, τις τεχνικές προδιαγρα¬ 
φές σύνδεσης(για τις ηλεκτρονικές δημοπρασίες). 

ιστ) Ότι για τα προβλήματα του λογισμικού και της υλι- 
κοτεχνικής υποδομής των συμμετεχόντων δεν ευθύνεται 
το ΥΠΟΙΚ (για τις ηλεκτρονικές δημοπρασίες), 
ιζ) Ότι η δημοπρασία μπορεί να συνεχιστεί και πέραν 
της οριζόμενης στη διακήρυξη ώρας, εφόσον εξακο¬ 
λουθούν άνευ διακοπής οι προσφορές. Για τη συνέχι¬ 
ση της δημοπρασίας και πέραν της οριζόμενης ώρας 
αποφασίζει η Επιτροπή Διεξαγωγής της Δημοπρασίας, 
η απόφαση της οποίας καταχωρείται στα πρακτικά (για 
τις προφορικές δημοπρασίες). 

ιη) Ότι η διάρκεια του πλειστηριασμού είναι τριάντα 
λεπτά (30')- Εάν όμως εντός του τελευταίου τρίλεπτου 
πριν τη λήξη του χρόνου της ηλεκτρονικής δημοπρασίας 
υπάρχει αποδεκτή από το σύστημα προσφορά, το πέρας 
του χρονικού διαστήματος θα παρατείνεται αυτομάτως 
για ένα τρίλεπτο. Η παράταση επαναλαμβάνεται εφ' 
όσον στο διάστημα των 3 λεπτών υπάρξει έστω και μια 
έγκυρη προσφορά, μέχρι να παρέλθει άπρακτο τρίλεπτο 
παράτασης (για τις ηλεκτρονικές δημοπρασίες). 

ιθ) Ότι καθ' όλη την διάρκεια του ηλεκτρονικού πλει¬ 
οδοτικού διαγωνισμού ο συμμετέχων θα ενημερώνεται 
διαρκώς για την σειρά κατάταξης του (για τις ηλεκτρο¬ 
νικές δημοπρασίες). 

κ) Ότι μετά τη λήξη του διαγωνισμού καμία προσφορά 
δεν γίνεται δεκτή. 

Άρθρο 5 

Προϋποθέσεις συμμετοχής στις δημοπρασίες 

Προκειμένου να συμμετάσχει στη δημοπρασία ο εν¬ 
διαφερόμενος θα πρέπει: 

1. Ηλεκτρονική δημοπρασία: 

Εντός της αποκλειστικής προθεσμίας των επτά (7) ημε¬ 
ρών από τη δημοσίευση της διακήρυξης στο ΔΙΑΥΓΕΙΑ 
και στην ιστοσελίδα του ΥΠΟΙΚ. 

α) Να εκδηλώσει το ενδιαφέρον του, καταθέτοντας 
αίτηση μέσω ηλεκτρονικού ταχυδρομείου (θ-ιύίθΜ) στις 
κατά τόπους αρμόδιες Π.Δ.Δ.Π. ή ηλεκτρονικά μέσω των 
ψηφιακών υπηρεσιών/ αιτήσεων υπηρεσιών δημόσι¬ 
ας περιουσίας στον επίσημο ιστότοπο του Υπουργείου 
Οικονομικών (νννννν.ιτιίηίίη.ςιΐ'). Στην αίτησή του ο ενδι¬ 
αφερόμενος πρέπει να αναγράφει κατ' ελάχιστον ονο¬ 
ματεπώνυμο, ΑΦΜ, αριθμό δελτίου και στοιχεία αστυ¬ 
νομικής ταυτότητας, στοιχεία επικοινωνίας, διεύθυνση 
ηλεκτρονικού ταχυδρομείου, στοιχεία της εγγυητικής 
επιστολής που θα καταθέσει και τη θέση για την οποία 
ενδιαφέρεται. Η συμμετοχή των νομικών προσώπων 
γίνεται δια του νομίμου εκπροσώπου τους. 


β) Με μέριμνα του ενδιαφερομένου θα πρέπει να πε- 
ριέλθει, εντός της ανωτέρω αποκλειστικής προθεσμίας, 
στις κατά θέση αρμόδιες Π.Δ.Δ.Π., πρωτότυπη εγγυητική 
επιστολή του και υπογεγραμμένη υπεύθυνη δήλωση του 
στην οποία θα αναγράφεται ότι έλαβε γνώση των όρων 
της διακήρυξης και τους αποδέχεται ανεπιφύλακτα, ότι 
αποδέχεται τους όρους που διέπουν τη διαδικασία της 
διεξαγωγήςτων ηλεκτρονικών πλειοδοτικών δημοπρα¬ 
σιών, ότι αναγνωρίζει την εγκυρότητα του συστήματος 
διεξαγωγήςτων ηλεκτρονικών δημοπρασιών, καθώς και 
ότι έχει στην κατοχή του κατά το χρόνο αποστολής της 
αίτησης του ισχυρά τα υπόλοιπα απαιτούμενα δικαιολο- 
γητικά (άρθρο 10 της παρούσης). 

Σε περίπτωση που ο ενδιαφερόμενος επιθυμεί να διεκ- 
δικήσει περισσότερες από μια δημοπρατούμενες θέσεις, 
τα παραπάνω δικαιολογητικά κατατίθενται για κάθε θέση 
ενδιαφέροντος χωριστά. 

γ) Να εγγράφει στο μητρώο συμμετεχόντων, κατόπιν 
πρόσκλησης που θα του αποσταλεί από την Π.Δ.Δ.Π. με 
ηλεκτρονικό ταχυδρομείο, εφ' όσον τα δικαιολογητικά 
του γίνουν αποδεκτά από την αρμόδια Επιτροπή Διεξα¬ 
γωγής των Δημοπρασιών της Π.Δ.Δ.Π. 

δ) Να εκπαιδευτεί με δική του ευθύνη και επιμέλεια στο 
σύστημα ηλεκτρονικών δημοπρασιών, σύμφωνα με οδη¬ 
γίες που θα του έχει αποστείλει η επιτροπή της Π.Δ.Δ.Π.. 
Η εκπαίδευση περιλαμβάνει και εικονική δημοπρασία, 
και λαμβάνει χώρα σε εργάσιμες ημέρες και ώρες, το 
αργότερο 2 ημέρες πριν τη διεξαγωγή της δημοπρασίας. 
Το ΥΠΟΙΚ δεν ευθύνεται για τυχόν λανθασμένη χρήση 
του συστήματος εκ μέρουςτων συμμετεχόντων. 2. Προ¬ 
φορική δημοπρασία: 

Να προσκομίσει κατά την ημέρα και ώρα διεξαγωγής 
της δημοπρασίας φάκελο που να περιέχει αίτηση εκδή¬ 
λωσης ενδιαφέροντος στην οποία πρέπει να αναγράφει 
κατ' ελάχιστον ονοματεπώνυμο, ΑΦΜ, στοιχεία επικοι¬ 
νωνίας, διεύθυνση ηλεκτρονικού ταχυδρομείου και τη 
θέση για την οποία ενδιαφέρεται, εγγυητική επιστολή και 
υπεύθυνη δήλωση στην οποία θα αναγράφεται ότι έλαβε 
γνώση των όρων της διακήρυξης και τους αποδέχεται 
ανεπιφύλακτα, καθώς και τα απαιτούμενα δικαιολογη- 
τικά συμμετοχής του στη δημοπρασία σύμφωνα με το 
άρθρο 10 της παρούσης. 

Η εγγυητική επιστολή των ανωτέρω περιπτώσεων 1 
και 2, εκδίδεται για ποσό ίσο με το ένα δέκατο (1 /10) της 
τιμής εκκίνησης της δημοπρασίας, ως εγγύηση για την 
έγκυρη συμμετοχή στη δημοπρασία και επιστρέφεται 
μετά την υπογραφή της σύμβασης παραχώρησης απλής 
χρήσης με τον τελευταίο πλειοδότη. Στην εγγυητική επι¬ 
στολή τίθεται όρος, ότι θα καταπέσει άμεσα μετά την 
έγκαιρη ειδοποίηση της Υπηρεσίας. 

Σε περίπτωση που ο ενδιαφερόμενος επιθυμεί να διεκ- 
δικήσει περισσότερες από μια δημοπρατούμενες θέσεις, 
τα παραπάνω δικαιολογητικά κατατίθενται για κάθε θέση 
ενδιαφέροντος χωριστά. 

Άρθρο 6 

Εξέταση των υποβαλλόμενων δικαιολογητικών 

Στις ηλεκτρονικές δημοπρασίες η Επιτροπή Διεξαγω¬ 
γήςτων Δημοπρασιών της Π.Δ.Δ.Π. πριν από την έναρξη 

της δημοπρασίας παραλαμβάνει τον φάκελο που σχη¬ 
ματίστηκε σύμφωνα με τα οριζόμενα στο άρθρο 5 της 
παρούσης, εξετάζει την πληρότητα του φακέλου και 
την τήρηση των όρων της αριθ. ΔΔΠ 0007378/0454Β' 
ΕΞ2017/11 -05-2017 απόφασης των Υπουργών Οικονο¬ 
μικών, Εσωτερικών και Περιβάλλοντος και Ενέργειας 
(ΦΕΚ 1636Β712-05-2017) όπως ισχύει, σύμφωνα με τα 
προβλεπόμενα της παρούσης υπουργικής απόφασης και 
ενημερώνει τους ενδιαφερομένους μέσω ηλεκτρονικού 
ταχυδρομείου για την εγκυρότητα ή μη της συμμετοχής 
τους στη διαδικασία της δημοπρασίας. 

Στις προφορικές δημοπρασίες η Επιτροπή Διεξαγωγής 
της Δημοπρασίας, πριν από την έναρξη της δημοπρασί¬ 
ας παραλαμβάνει τον φάκελο με την αίτηση εκδήλωσης, 
την εγγυητική επιστολή, την υπεύθυνη δήλωση του άρ¬ 
θρου 5 της παρούσας, καθώς και τα απαιτούμενα δικαι- 
ολογητικά συμμετοχής στη δημοπρασία σύμφωνα με το 
άρθρο 10 της παρούσας και εξετάζει την πληρότητα του 
και την τήρηση των όρων της αριθ. ΔΔΠ 0007378/0454Β' 
ΕΞ2017/11 -05-2017 απόφασης των Υπουργών Οικονο¬ 
μικών, Εσωτερικών και Περιβάλλοντος και Ενέργειας, 
(ΦΕΚ 1636Β712-05-2017) όπως ισχύει, σύμφωνα μετά 
προβλεπόμενα της παρούσης υπουργικής απόφασης. 

Σε περίπτωση απόρριψης εκάστου ενδιαφερομένου 
από τη διαδικασία, η απάντηση της Επιτροπής Διεξαγω¬ 
γής των Δημοπρασιών πρέπει να είναι αιτιολογημένη. 

Άρθρο 7 

Παραμετροποίηση της 

ηλεκτρονικής δημοπρασίας 

Η ηλεκτρονική δημοπρασία παραμετροποιείται από 
την Επιτροπή του άρθρου 1 της παρούσης στο σύστημα 
διεξαγωγής ηλεκτρονικών δημοπρασιών, προκειμένου 
να υποστηρίξει τα χαρακτηριστικά της (τιμή εκκίνησης, 
βήμα, ημερομηνία και ώρα έναρξης, εμφάνιση στον συμ- 
μετέχοντα της σειράς κατάταξης του κ.λπ.). Δεσμευτικό 
για την παραμετροποίηση είναι ότι οι συμμετέχοντες 
κατά τη διάρκεια της δημοπρασίας δε λαμβάνουν γνώση 
της ταυτότητας των άλλων συμμετεχόντων (παρ. 7 του 
αρ.34 ν. 4412/2016). 

Άρθρο 8 

Τρόπος διεξαγωγής δημοπρασίας 

Α) Ηλεκτρονική δημοπρασία 

Διενεργείται διαδικτυακά υπό την εποπτεία της Επι¬ 
τροπής Διεξαγωγής των Δημοπρασιών της Π.Δ.Δ.Π. η 
οποία κατά τη διάρκεια της δημοπρασίας θα βρίσκεται 
στα γραφεία της αντίστοιχης κατά χωρική αρμοδιότητα 
Π.Δ.Δ.Π. 

Η προσφορά κάθε συμμετέχοντα εφόσον γίνει απο¬ 
δεκτή από το ηλεκτρονικό σύστημα τον δεσμεύει, δεν 
τροποποιείται και δεν ανακαλείται. Κάθε νέα προσφορά 
του ίδιου συμμετέχοντα, εφόσον γίνει αποδεκτή από το 
ηλεκτρονικό σύστημα ακυρώνει όλες τις προηγούμενες 
προσφορές του, τον δεσμεύει, δεν τροποποιείται και δεν 
ανακαλείται. Ο τελευταίος πλειοδότης δεσμεύεται από 
την προσφορά του και η δημοπρατούμενη θέση κατα¬ 
κυρώνεται σε αυτόν. 

Κατά τη διάρκεια της δημοπρασίας στο συμμετέχοντα 
εμφανίζονται: η τιμή εκκίνησης, η κατάταξη του, το ιστο¬ 


ρικό των προσφορών του και ο χρόνος του συστήματος 
διεξαγωγής των ηλεκτρονικών δημοπρασιών. 

Για την αποδοχή κάθε προσφοράς, ισχύουν τα ανα¬ 
γραφόμενα στο άρθρο 4 της παρούσης. 

Ακύρωση δημοπρασίας επιτρέπεται αποκλειστικά 
μόνο σε περίπτωση σφάλματος του συστήματος διε¬ 
ξαγωγής των ηλεκτρονικών δημοπρασιών που καθιστά 
αδύνατη την ολοκλήρωση της δημοπρασίας κατόπιν 
έκδοσης πρακτικού της Επιτροπής Διεξαγωγής των Δη¬ 
μοπρασιών της Π.Δ.Δ.Π. και απόφασης έγκρισης του 
Προϊσταμένου της Π.Δ.Δ.Π.. Σε περίπτωση αποκατάστα¬ 
σης του σφάλματος πριν τη λήξη του χρόνου ολοκλή¬ 
ρωσης της δημοπρασίας, η Επιτροπή Διεξαγωγής των 
Δημοπρασιών της Π.Δ.Δ.Π. κατά την κρίση της μπορεί 
να συνεχίσει τη δημοπρασία και να παρατείνει το χρό¬ 
νο διεξαγωγής της. Η δημοπρασία δε διακόπτεται για 
λόγους προβλήματος υποδομής του συμμετέχοντα ή 
αδυναμίας υποβολής προσφοράς αυτού. 

Β) Προφορική δημοπρασία 

Ο συμμετέχων καταθέτει την προσφορά του, στην 
Επιτροπή Διεξαγωγής της Δημοπρασίας. Ο Πρόεδρος 
της Επιτροπής εκφωνεί όλες τις προσφορές μεγαλοφώ¬ 
νως. Οι προσφορές των πλειοδοτών αναγράφονται στα 
πρακτικά με το ονοματεπώνυμο ή την επωνυμία του 
πλειοδότη με τη σειρά που εκφωνούνται. 

Κάθε προσφορά είναι δεσμευτική για τον εκάστοτε 
πλειοδότη, η δέσμευση δε αυτή μεταφέρεται αλληλοδια- 
δοχικά από τον πρώτο στους ακόλουθους και επιβαρύνει 
οριστικά των τελευταίο πλειοδότη. 

Για την αποδοχή κάθε προσφοράς, ισχύουν τα ανα¬ 
γραφόμενα στο άρθρο 4 της παρούσας. 

Αν κάποιος πλειοδοτεί για λογαριασμό άλλου, οφεί¬ 
λει να το δηλώσει προς την Επιτροπή Διεξαγωγής της 
Δημοπρασίας, πριν την έναρξη αυτής, παρουσιάζοντας 
νόμιμη απλή εξουσιοδοτική πράξη, αλλιώς θεωρείται 
ότι μετέχει για δικό του λογαριασμό. 

Άρθρο 9 

Εξαγωγή αποτελεσμάτων, έκδοση και έγκριση 
των πρακτικών δημοπρασίας 

Α) Ηλεκτρονική δημοπρασία 

Η αναφορά με το αποτέλεσμα και το ιστορικό της δη¬ 
μοπρασίας εξάγεται ηλεκτρονικά από το σύστημα διεξα¬ 
γωγής των ηλεκτρονικών δημοπρασιών και εκτυπώνεται 
από την Επιτροπή. Βάσει της σειράς κατάταξης η Επιτρο¬ 
πή Διεξαγωγής των Δημοπρασιών της Π.Δ.Δ.Π. εκδίδει 
τα πρακτικά της ηλεκτρονικής δημοπρασίας άμεσα. Ο 
Προϊστάμενος της Π.Δ.Δ.Π., εκδίδει απόφαση έγκρισης 
των πρακτικών της δημοπρασίας την οποία κοινοποιεί 
άμεσα εγγράφως και με απόδειξη ή ηλεκτρονικά (με ψη¬ 
φιακή υπογραφή) στους συμμετέχοντες. Αφού παρέλθει 
ο χρόνος υποβολής των ενστάσεων του άρθρου 13 της 
παρούσης, με μέριμνα του Προϊσταμένου της Π.Δ.Δ.Π. 
καλείται ο τελευταίος πλειοδότης, ο οποίος οφείλει να 
προσέλθει για υπογραφή της σύμβασης παραχώρησης 
απλής χρήσης εφόσον προσκομίσει τα δικαιολογητικά 
του άρθρου 10 της παρούσης. Σε περίπτωση μη υπο¬ 
γραφής της σύμβασης παραχώρησης απλής χρήσης η 
κατατεθείσα εγγύηση καταπίπτει υπέρ του Δημοσίου. 

Β) Προφορική δημοπρασία 

Μετά τη λήξη της δημοπρασίας τα πρακτικά υπογρά¬ 
φονται από την Επιτροπή Διεξαγωγής της Δημοπρασίας 
και τον τελευταίο πλειοδότη. 

Ο Προϊστάμενοςτης Π.Δ.Δ.Π., εκδίδει απόφαση έγκρι¬ 
σης των πρακτικών της δημοπρασίας την οποία κοινο¬ 
ποιεί άμεσα εγγράφως και με απόδειξη ή ηλεκτρονικά 
(με ψηφιακή υπογραφή) στους συμμετέχοντες. Αφού 
παρέλθει ο χρόνος υποβολής των ενστάσεων του άρ¬ 
θρου 13 της παρούσης, με μέριμνα του Προϊσταμένου 
της Π.Δ.Δ.Π. καλείται ο τελευταίος πλειοδότης, ο οποίος 
οφείλει να προσέλθει για υπογραφή της σύμβασης παρα¬ 
χώρησης απλής χρήσης εφόσον προσκομίσει τα δικαιο- 
λογητικά του άρθρου 10 της παρούσης. Σε περίπτωση μη 
υπογραφής της σύμβασης παραχώρησης απλής χρήσης 
η κατατεθείσα εγγύηση καταπίπτει υπέρ του Δημοσίου. 

Άρθρο 10 

Σύναψη Σύμβασης παραχώρησης απλής χρήσης 

Εντός 5 ημερών από την ανωτέρω κοινοποίηση της 
εγκριτικής απόφασης των πρακτικών, υπογράφεται σύμ¬ 
βαση παραχώρησης απλής χρήσης, μεταξύ του Προϊ¬ 
σταμένου του Τμήματος Β' της Π.Δ.Δ.Π. (για τις παρα¬ 
χωρήσεις χωρικής αρμοδιότηταςτηςέδραςτης Π.Δ.Δ.Π. 
και τις ηλεκτρονικά δημοπρατούμενες θέσεις) ή του 
εξουσιοδοτημένου από τον Προϊστάμενο της Π.Δ.Δ.Π. 
υπαλλήλου του κατά τόπους αρμόδιου Α.Γ.Δ.Π. (για τις 
παραχωρήσεις χωρικής αρμοδιότητας της έδρας του 
Α.Γ.Δ.Π.) και του τελευταίου πλειοδότη - υπερού. 

Στις ηλεκτρονικές δημοπρασίες η σύμβαση παραχώ¬ 
ρησης απλής χρήσης υπογράφεται εφόσον ο τελευταίος 
πλειοδότης προσκομίσει τα υπόλοιπα προβλεπόμενα 
στη διακήρυξη δικαιολογητικά, τα οποία είχε δεσμευ¬ 
τεί ότι θα προσκομίσει με την υπεύθυνη δήλωση του 
άρθρου 5.Τα δικαιολογητικά αυτά είναι: α) φορολογική 
ενημερότητα τελευταίου τριανταήμερου (30 ημέρες), β) 
νόμιμη άδεια λειτουργίας επιχείρησης υπαγόμενης στις 
επιτρεπτές από το ν. 2971/2001 όπως τροποποιήθηκε 
και ισχύει, χρήσεις (δραστηριότητες, που εξυπηρετούν 
τους λουσμένους ή την αναψυχή του κοινού), προκει- 
μένου να του επιτραπεί η παραχώρηση δικαιώματος 
απλής χρήσης αιγιαλού και παραλίας, γ) φωτοτυπία της 
αστυνομικής του ταυτότητας. 

δ) εγγυητική επιστολή για την ακριβή εκπλήρωση 
(καλή εκτέλεση) των όρων της σύμβασης παραχώρησης 
απλής χρήσης κοινοχρήστου χώρου η οποία εκδίδεται 
για ποσό ίσο με το 1/10 του επιτευχθέντος τιμήματος 
της δημοπρασίας και επιστρέφεται μετά τη λήξη της 
παραχώρησης. Στην εγγυητική επιστολή τίθεται όρος, 
ότι θα καταπέσει άμεσα μετά την έγκαιρη ειδοποίηση 
της Υπηρεσίας. 

Η Επιτροπή Διεξαγωγήςτων Δημοπρασιών της ΠΔΔΠ 
εξετάζει την εγκυρότητα των παραπάνω δικαιολογητι- 
κών. Εάν τα δικαιολογητικά δεν είναι πλήρη ή πάσχουν 
ακυρότητας, τότε η Επιτροπή Διεξαγωγής των Δημο¬ 
πρασιών της Π.Δ.Δ.Π. εκδίδει νέο πρακτικό, όπου κατα¬ 
γράφονται οι λόγοι απόρριψης του προσφέροντα και ο 
Προϊστάμενος της Π.Δ.Δ.Π. εκδίδει απόφαση έγκρισης 
του πρακτικού. Το δικαίωμα υπογραφής σύμβασης πα¬ 


ραχώρησης απλής χρήσης μεταβιβάζεται στον προσφέ¬ 
ροντα με τη δεύτερη υψηλότερη προσφορά, ο οποίος 
ενημερώνεται σύμφωνα με το άρθρο 9 της παρούσης 
και καλείται για την υπογραφή της σύμβασης παραχώ¬ 
ρησης απλής χρήσης σύμφωνα με τα προβλεπόμενα 
στην παρούσα (ομοίως αν απορριφθεί και ο δεύτερος). 

Στις προφορικές δημοπρασίες τα ανωτέρω δικαιολο- 
γητικά ((α), (β), (γ)) προσκομίζονται την ημέρα και ώρα 
διεξαγωγής της δημοπρασίας, ενώ το (δ) την ημέρα υπο¬ 
γραφής της σύμβασης. 

Προ της υπογραφής της σύμβασης παραχώρησης, ο 
υπερού δεν μπορεί να λάβει στην κατοχή του τον παρα- 
χωρούμενο κοινόχρηστο χώρο. 

Η διάρκεια των συμβάσεων ορίζεται στην αριθ. ΔΔΠ 
0007378/0454Β' ΕΞ2017/11-05-2017 απόφαση των 
Υπουργών Οικονομικών, Εσωτερικών και Περιβάλλοντος 
και Ενέργειας,(ΦΕΚ 1636Β712-05-2017). 

Άρθρο 11 

Περιπτώσεις επανάληψης δημοπρασίας 
Επαναλαμβάνεται η δημοπρασία με εντολή του Προϊ¬ 
σταμένου της Π.Δ.Δ.Π., εφόσον αυτή αποβεί άγονη. 

Άρθρο 12 

Κήρυξη επαναληπτικής δημοπρασίας 
Οι επαναληπτικές δημοπρασίες διακηρύσσονται με 
περιληπτική διακήρυξη που συντάσσεται από τις Επι¬ 
τροπές Διεξαγωγής των Δημοπρασιών του άρθρου 1 
της παρούσης, την επόμενη μέρα της διεξαγωγής της 
αρχικής δημοπρασίας (εφόσον αυτή έχει αποβεί άγονη), 
υπογράφονται από τον Προϊστάμενο του Β' Τμήματος: 
Αιγιαλού και Παραλίας της Π.Δ.Δ.Π., εγκρίνονται από τον 
Προϊστάμενο της Π.Δ.Δ.Π.. Την ίδια ημέρα δημοσιεύο¬ 
νται με επιμέλεια του προϊσταμένου της Π.Δ.Δ.Π., στο 
Διαύγεια και στη διαδικτυακή πύλη του ΥΠΟΙΚ. και διε- 
νεργούνται σύμφωνα με τους όρους της αρχικής εντός 
τριών (3) ημερών μετά τη δημοσίευση τους. Παράλληλα 
τοιχοκολλούνται στα γραφεία της Π.Δ.Δ.Π., των Α.Γ.Δ.Π. 
και των αντίστοιχων ΟΤΑ.Τα αποδεικτικά τοιχοκόλλησης 
των ΟΤΑ αποστέλλονται άμεσα με κάθε πρόσφορο μέσο 
στην Π.Δ.Δ.Π. και στα αρμόδια κατά τόπους Αυτοτελή 
Γραφεία. 

Άρθρο 13 

Υποβολή ενστάσεων 

Ένσταση κατά της απόφασης έγκρισης των πρακτι¬ 
κών της δημοπρασίας, μπορεί να υποβληθεί εγγράφως 
από τους συμμετέχοντες και να περιέλθει με μέριμνα 
τουςενώπιον του Προϊσταμένου της Π.Δ.Δ.Π., εντός της 
αποκλειστικής προθεσμίας των δύο (2) ημερών από την 
κοινοποίηση της ως άνω απόφασης. 

Άρθρο 14 

Σύστημα Ηλεκτρονικών Δημοπρασιών 
Η Γενική Γραμματεία Πληροφοριακών Συστημάτων και 
Διοικητικής Υποστήριξης με ρόλο τεχνικού υπεύθυνου: 

• μεριμνά για την τεχνική υποστήριξη της διαδικασί¬ 
ας του συνολικού κύκλου ζωής των Ηλεκτρονικών Δη¬ 
μοπρασιών, όσον αφορά την κεντρική εφαρμογή του 
όίάίη9 ("χτυπήματα" - προσφορές), λοιπών υποοτηρι- 

κτικών εφαρμογών - εργαλείων - ιστοτόπων, αλλά και 
του τρόπου διασύνδεσης αυτών, 

• αναλαμβάνει να σχεδιάζει και συντονίζει δράσεις που 
αφορούν στην εξέλιξη και βελτίωση της πληροφορικής 
πλατφόρμας διεξαγωγής Ηλεκτρονικών Δημοπρασιών, 

• μεριμνά για τον συντονισμό τεχνικών θεμάτων που 
αφορούν σε παραμετροποίηση προσαρμογή, διαχείριση 
και υποστήριξη της πληροφορικής πλατφόρμας διεξα¬ 
γωγής Ηλεκτρονικών Δημοπρασιών, 

• μεριμνά για την εκπαίδευση και τεχνική υποστήριξη 
στελεχών της Γ.Γ.Δ.Π. και των χρηστών της εφαρμογής, 

• μεριμνά για την ομαλή διεξαγωγή των ηλεκτρονικών 
δημοπρασιών κατά την διάρκεια εκτέλεσής τους. 

Η Γενική Γραμματεία Δημόσιας Περιουσίας, με ρόλο 
επιχειρησιακού υπευθύνου: 

• Καταγράφει τις επιχειρησιακές απαιτήσεις, τις αλλα¬ 
γές και συνέργιες με άλλα πληροφοριακά συστήματα. 

■ Παρακολουθεί και αναφέρει στη ΓΓΠΣ και ΔΥ προ¬ 
βλήματα χρηστών καθώς το σύστημα εξελίσσεται και 
λειτουργεί. 

• Παρέχει οδηγίες και υποστήριξη των εμπλεκομένων 
στελεχών του Υπουργείου Οικονομικών σχετικά με τη 
λειτουργία του συστήματος ηλεκτρονικών δημοπρα¬ 
σιών. 


Εγχειρίδιο χρήσης και λειτουργίας των ηλεκτρονικών 
εφαρμογών διεξαγωγής των ηλεκτρονικών δημοπρα¬ 
σιών αναρτάται: α) για τα εμπλεκόμενα στελέχη του 
Υπουργείου Οικονομικών στην αρχική σελίδα του ΨΥ- 
ΔΗΠΕΕΚ και β) για τους ενδιαφερομένους πολίτες στον 
επίσημο ιστότοπο του Υπουργείου Οικονομικών (νννννν. 
ιηίηίίη.ςΐ'). 

Άρθρο 15 

Τελικές διατάξεις 

Η απόφαση αυτή δεν υποκαθιστά τυχόν άδειες ή προ¬ 
εγκρίσεις άλλων αρχών ή υπηρεσιών ή φορέων όπου 
απαιτούνται κάθε φορά για την άσκηση δραστηριοτήτων 
στους κοινόχρηστους χώρους για τους οποίους παρα- 
χωρήθηκε το δικαίωμα της απλής χρήσης. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2017 

Ο Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























